ויליאם דה-פוי

ויליאם יוג'ין דה-פוי (באנגלית: William Eugene DePuy; 1 באוקטובר 1919 – 9 בספטמבר 1992) היה גנרל אמריקאי בדימוס, אשר הקים את פיקוד האימונים וההדרכה של צבא ארצות הברית (TRADOC).

ביוגרפיה
דה-פוי נולד וגדל בג'יימסטאון, דקוטה הצפונית. במקביל ללימודיו באוניברסיטת דרום דקוטה שירת דה-פוי במשמר לאומי. עם סיום לימודיו הוסמך כקצין בדרגת לוטננט ועבר קורס קציני חי"ר. עם פרוץ מלחמת העולם השנייה גויס דה-פוי לצבא ארצות הברית ושירת במספר תפקידי מטה ופיקוד ברגימנט החי"ר ה-357, לחם בקרב על הבליטה ושימש כמפקד הגדוד ה-1 ברגימנט. לאחר המלחמה שימש דה-פוי במספר תפקידי מטה ופיקוד בחיל הרגלים של צבא היבשה. במלחמת וייטנאם לחם דה-פוי כמפקד הדיוויזיה הראשונה. בשנת 1973 כתוצאה מלקחי מלחמת וייטנאם הוטל על דה-פוי להקים את פיקוד ההדרכה והאימונים של צבא ארצות הברית (TRADOC). דה-פוי נחשב לאחד מאבות דוקטרינת "קרב האוויר-יבשה", אסטרטגית הלחימה של הכוחות האמריקנים במלחמת המפרץ. הוא פרש לגמלאות בשנת 1977.

קישורים חיצוניים
 
 שאול ברונפלד, לא בדיונים ולא בשיח – מהפכה נקנית בוויכוחים נוקבים, בין הקטבים 17, יולי 2018, עמ' 193–209

הערות שוליים

מעוטרי מסדר הכבוד של הרפובליקה הפדרלית של גרמניה
קצינים אמריקאים במלחמת העולם השנייה
מעוטרי כוכב הכסף
מעוטרי מדליית השירות המצוין
מעוטרי צלב השירות המצוין
מעוטרי לב הארגמן
אנשי הכוחות המזוינים של ארצות הברית במלחמת וייטנאם
אמריקאים מעוטרי אות לגיון ההצטיינות
מפקדי פיקוד האימונים וההדרכה של צבא ארצות הברית
מפקדי הדיוויזיה הראשונה (ארצות הברית)
אמריקאים שנולדו ב-1919
אמריקאים שנפטרו ב-1992
בוגרי מכללת פיקוד ומטה הכללי של צבא ארצות הברית